KINNITATUD 

LISA 8
					Riigi Kaitseinvesteeringute Keskuse direktori
09.03.2022 käskkirjaga nr 9
Riigi Kaitseinvesteeringute Keskuse peadirektori
27.05.2024 nr käskkirja nr 52 redaktsioonis

RIIGI KAITSEINVESTEERINGUTE KESKUS

MÄNNIKU HARJUTUSVÄLJA KASUTUSEESKIRI

Tallinn 2024
SISUKORD
1.	ÜLDSÄTTED
2.	HV KASUTAMISE PLANEERIMISE KORD
3.	ELANIKKONNA JA AMETIVÕIMUDE INFORMEERIMINE NING KÕRVALISTE ISIKUTE OMAVOLILISE SISENEMISE TÕKESTAMINE
4.	KESKKONNAKAITSE
LISA 8.1 Männiku HV väljaõppealade kirjeldused
LISA 8.2 Männiku HV üldplaan
LISA 8.3 Männiku HV keskkonnakaitse piirangud
LISA 8.4 HV kasutamise registreerimisvorm
LISA 8.5 Jäätmete sorteerimisjuhend
LISA 8.6 Männiku 600 m lasketiiru kasutuseeskiri (LT1)
LISA 8.6.1 Männiku 600 m lasketiiru ohualajoonis

1.	ÜLDSÄTTED

1.1.	Männiku harjutusvälja kasutuseeskiri (edaspidi eeskiri) määrab kindlaks harjutusvälja üldise kasutamise korra.
		
1.2.	Männiku harjutusvälja (edaspidi HV) kasutamisel, broneerimisel ja prügi sorteerimisel juhindutakse Riigi Kaitseinvesteeringute Keskuse direktori kinnitatud harjutusväljade kasutuseeskirjast. 

1.3.	HV  asub Saku vallas Harju maakonnas. Harjutusvälja pindala on 1246,39 ha. Territooriumi üldplaan on toodud eeskirja lisas 8.2.
	
1.4.	Männiku linnak (edaspidi linnak) asub Saku vallas Harju maakonnas. Linnaku pindala on 
120,1 ha, territooriumi üldplaan on eeskirja lisas 8.2

1.5.	HV on asutatud Vabariigi Valitsuse 11. septembri 2008 korraldusega nr 394 „Kaitseväe Männiku harjutusvälja asutamine“.

1.6.	HV-d haldab vastavalt kaitseministri 28.12.2010 määruse nr 26 „Kaitseväe ja Kaitseliidu harjutusväljale ja lasketiirule esitatavad nõuded ja kasutamise kord“ § 2 p 6 alusel  Riigi Kaitseinvesteeringute Keskus (edaspidi RKIK). HV kontaktisikuks on HV ohutuse vanemspetsialist: 

telefon:			+372 503 4102;	
e-post:			manniku@rkik.ee; 
veebileht:	mil.ee/kaitsevagi/harjutusvaljad/#t-manniku. 

2.	HV KASUTAMISE PLANEERIMISE KORD

2.1.	HV õhuohuala on 458 m maapinnast.

2.2.	HV-l võib läbi viia tegevusi vastavalt lisale 8.1.

2.3.	Kõik muud tegevused, mis ei ole kajastatud lisas 8.1, tuleb kooskõlastada HV ohutuse vanemspetsialistiga.

2.4.	HV-l on lubatud läbi viija  laskeharjutusi, kasutada imitatsioonivahendeid ja viia läbi lõhketöid (k.a demineerimistöid) kõikidel päevadel  ajavahemikus kell 06.00 kuni 23.00.

2.5.	Võimalusel vältida müra tekitavat väljaõpet nädalavahetusel.

2.6.	Loa väljaõppe läbiviimiseks (millega kaasneb müra tekitav tegevus) riiklikel pühadel ja öisel ajal (23.00 kuni 06.00) võib erandkorras anda HV ohutuse vanemspetsilist juhul, kui struktuuriüksus  on saanud kooskõlastuse kohalikult omavalitsuselt ning selle esitanud HV ohutuse vanemspetsilistile.

3.	ELANIKKONNA JA AMETIVÕIMUDE INFORMEERIMINE NING KÕRVALISTE ISIKUTE SISENEMISE TÕKESTAMINE

3.1.	Plaanilisest väljaõppe tegevusest (edaspidi tegevused) harjutusväljal teavitab RKIK hiljemalt 20. kuupäevaks ja plaanivälisest tegevusest 5 tööpäeva enne tegevuse algust:

3.1.1.	Saku Vallavalitsust;
3.1.2.	Kiili Vallavalitsust;
3.1.3.	Põhja päästekeskust;
3.1.4.	Päästeameti demineerimiskeskust;
3.1.5.	Põhja-Eesti pommigruppi;
3.1.6.	Eesti Geoloogiateenistust.

3.2.	Kõrvaliste isikute juurdepääs ohualale tõkestatakse vähemalt üks tund enne ohtliku tegevuse algust, sulgedes kõik ohualale viivad üldkasutatavad teed alaliste (vt lisa 8.2) või nende puudumisel ajutiste tõkkepuudega . 

3.3.	Kõrgendatud väljaõpperiskiga tegevuste (nt lõhkamise jne) korral pannakse tõkkepuude juurde tõkestaja. 

3.4.	Signaalmastidesse heisatakse HV ohutuse vanemspetsialisti  poolt vähemalt üks tund enne ohtliku tegevuse algust ja langetatakse pärast tegevuse lõppemist ning ala kontrollimist päevasel ajal punased signaallipud ning pimedal ajal punased signaaltuled. Heisatud signaalmärgistuse korral on kõigil HV-le liikujatel kohustus tutvuda HV kasutusgraafikuga. Kui kasutusgraafikusse on sel ajal märgitud tegevus, siis siseneda soovijad on kohustatud enne sisenemist piirangute osas ühendust võtma HV ohutuse vanemspetsialistiga.

3.5.	Kui kõrgendatud väljaõpperiskiga tegevused pausi kestvus on 24 tundi või vähem siis tõkkepuid ei avata ja signaallippe ei langetata.

4.	KESKKONNAKAITSE

4.1.	Keskkonnakaitselised piirangud HV-l liikumisele ja tegevustele on visuaalselt esitatud eeskirja lisas 8.3.

4.2.	Lisaks tuleb HV tegevuse planeerimisel ja maa-alade kasutusse andmisel lähtuda kehtivast õigusaktidest ning harjutusväljade kasutuseeskirjast, kus on välja toodud üldised keskkonnakaitsenõuded.

4.3.	HV ohutuse vanemspetsialist teavitab HV kasutajaid keskkonnakaitselistest piirangutest ning jälgib nende täitmist.

4.4.	Keskkonnakaitsest tulenevad piirangud liikumisele:

4.4.1.	Keelatud on liikuda märgitud perioodil liikumispiiranguga aladel. Piiranguga aladel liikumiseks peab läbiviijal olema Keskkonnaameti kirjalik luba ja see tuleb esitada HV ohutuse vanemspetsialistile koos käsuga.

4.4.2.	Püsielupaigas on keelatud olemasolevate alla 0,5 m sügavuste veekogude pinnasega täitmine. Vältida tuleb alla 0,5 m sügavustest lompidest läbi- ja läheduses sõitmist maist juuli lõpuni.

4.4.3.	Kehtivad kalda piiranguvööndid on Tammemäe, Männiku ja Raku järvedele 100 m ning Rätsepa järvele 50 m. Kalda piiranguvööndis on keelatud sõidukiga, maastikusõidukiga või ujuvvahendiga sõitmine. 

4.4.4.	Märgaladel on keelatud sõita ATV-de jt sõidukitega. Liikumisel HV-lt taktikaalale tuleb kasutada sooga külgnevaid alasid.

4.5.	Keskkonnakaitsest tulenevad piirangud tegevustele:

4.5.1.	Kalda piiranguvööndis on keelatud telkimine, lõkketegemine ja rahvaürituse korraldamine selleks ettevalmistamata ja Keskkonnaameti poolt tähistamata kohas. Männiku püsielupaigas on rahvaürituste korraldamine, telkimine ja lõkke tegemine lubatud. 

4.5.2.	Kõikidel HV veekogudel on veekaitsevöönd 10 m. Veekaitsevööndis on keelatud puu- ja põõsarinde raie Keskkonnaameti nõusolekuta ning pinnase kahjustamine ja muu tegevus, mis põhjustab veekogu ranna või kalda erosiooni või hajuheidet.

4.5.3.	HV-l ja sellega piirnevatel aladel on keelatud tahtlikult kahjustada ja hävitada taimi, loomi, kalasid ja linde ning nende elupaiku.

4.5.4.	Kaitsealuste taimedega aladel tuleb säilitada võimalikult looduslähedane seisukord. Keelatud on pinnast ja taimestikku kahjustavad tegevused – lõhkamised, tallamised, maastikul sõitmised, kaevikute kaevamised, puude raied, lõkete süütamised jne.

4.6.	Väljaõppe käigus tekkinud ja kokku kogutud jäätmed tuleb sorteerida jäätmete sorteerimise juhendi (vt lisa 8.5) järgi 
.

						LISA 8.1
						Männiku harjutusvälja kasutuseeskirja juurde

HV väljaõppealade kirjeldused

1.1.	600 m lasketiir (LT1)

Laskmise põhisuund Dir 32-37
Lubatud tegevused/vahendid:
1.1.1. käsitulirelvad kaliibriga 4,6 mm, 5,45 mm, 5,56 mm, 7,62 mm ja 9,0 mm;

1.2. Laskeväli (LV)
Laskmiste põhisuund on Dir 28-00. Laskeharjutuse ohuala peab jääma HV-ja piiridesse.

Lubatud tegevused/vahendid:
1.2.1. käsitulirelvad kaliibriga 4,6 mm, 5,45 mm, 5,56 mm, 7,62 mm ja 9,0 mm;
1.2.2. siledaraudse relvad (pumppüss);
1.2.3. kuulipilduja kaliibriga 12,7 mm, ainult vähendatud võimsusega laskemoon (RR/LR);
1.2.4. tankitõrjerelvad. Ainult alakaliiber;
1.2.5. 40 mm granaadiheiterelvad, ainult harjutusmoon. 

1.3. Taktikaalad 1 ja 2 (TA 1,2) ning linnaku alad 1-5 (LA 1-5)

Lubatud tegevused:
1.3.1. taktikaharjutused;
1.3.2. majutus, välilaagrid;
1.3.3. kaevamine;
1.3.4. kaudtulerelvade tulepositsioonide rajamine;
1.3.5. sõjalis – sportlikud üritused;
1.3.6. vabaaja üritused;
1.3.7. A-kategooria lõhkeharjutused.

LISA 8.2
							Männiku harjutusvälja kasutuseeskirja juurde 

Kaardilehe koopia 1. HV üldplaan
LISA 8.3
							Männiku harjutusvälja kasutuseeskirja juurde				

Kaardilehe koopia 2. HV keskkonnakaitse liikumis- ja tegevuspiirangud
													LISA 8.4
													Männiku harjutusvälja kasutuseeskirja juurde 
HV kasutamise registreerimisvorm
	MÄNNIKU HV MAA-ALA ÜLEANDMISE JA VASTUVÕTMISE AKT	
1.		Maa-ala üleandmine enne harjutust, õppust.
Vastuvõtmisel kinnitab harjutuse läbiviija oma allkirjaga, et on tutvunud harjutusväljade ja MÄNNIKU HV kasutuseeskirjaga ning lõhkemata lõhkekehade võimaliku asukohaga.	
Üksus	Kasutatav väljaõppeehitis 
(kasutatav + , mittekasutatav 0 )	Läbiviidav harjutus, õppus	Kasutatavad vahendid 
(kogus )	
				
		600 lasketiir (600 LT)		Tehnika	Maa-alal väljastatud	
		Laskeväli (LV)			Buss		Treppsein	
Osalev koosseis		Taktika õppeväli 1  (TA1)			Traktor		Aukudega sein	
		Taktika õppeväli 2  (TA2)			Maastur		Sein	
		Linnaku ala 1 (LA1)			Veoauto		Täiskuju alus +SM	
Harjutuse algus		Linnaku ala 2 (LA2)			Soomustransportöör		Metall JV SM	
		Linnaku ala 3 (LA3)			Lahingumasin 		Metall KP SM	
		Linnaku ala 4 (LA4)			Tank		Soomuk otsevaates	
Harjutuse lõpp		Linnaku ala 5 (LA5)			Helikopter		Soomuk külgvaates	
		Muu			Muu 		Võti	
							Muu 	
Piirangud maa-ala ja vahendite üleandmisel:		
Andis üle:	Auaste	Ees- ja perenimi	Telefoninumber	Kuupäev / Asukoht	Allkiri	
						
Võttis vastu:	Auaste	Ees- ja perenimi	Telefoninumber	Kuupäev	Allkiri	
						
Maa-ala vastuvõtmine pärast harjutust, õppust	
a)	üleandja	b)	vastuvõtja	
Kasutatud laskemoona/lõhkeaine kogus	Kasutatud laskemoona jäägid	Vahejuhtumid, õnnetused	Kaduma läinud asjad	Maa-ala ja vahendite vastuvõtmisel esinenud puudused:	Väljastatud vahendite tagastamine	
						Treppsein	
						Aukudega sein	
						Sein	
						Täiskuju alus	
						Metall JV SM	
						Metall KP SM	
						Soomuk otsevaates	
						Soomuk külgvaates	
						Võti	
						Muu	
Andis üle:	Auaste	Ees- ja perenimi	Telefoninumber	Kuupäev	Allkiri	
						
Võttis vastu	Auaste	Ees- ja perenimi	Telefoninumber	Kuupäev	Allkiri	

							LISA 8.5
							Männiku harjutusvälja kasutuseeskirja juurde 

Jäätmete sorteerimisjuhend

1.	Juhend reguleerib jäätmete kogumist HV-l. HV kasutajal on kohustus jäätmed sorteerida ning käidelda vastavalt harjutusväljade kasutuseeskirja punktile 9.5. „Jäätmed ja laskemoonast järelejäänud materjal“. 

1.1.	Segaolmejäätmed:
1.1.1.	määrdunud papp ja paber, foolium, ehituspaber;
1.1.2.	kasutatud pabernõud ja papptopsid;
1.1.3.	plastist ja kummist tooted, vahtplast;
1.1.4.	kodukeemia pakendid, hambapastatuub;
1.1.5.	klaasikillud;
1.1.6.	hõõgniidiga lambipirnid (v.a LED-pirnid, luminofoorlambid, päevavalgus- ja säästupirnid);
1.1.7.	aerosoolpakendid;
1.1.8.	toiduga määrdunud ja pooleldi täidetud kartong- ja kilepakendid;
1.1.9.	allesjäänud toit (kui ei koguta eraldi);
1.1.10.	katkised esemed.

1.2.	Papp ja paber:
1.2.1.	ajalehed, ajakirjad, kataloogid, reklaammaterjalid, ümbrikud, raamatud;
1.2.2.	paberist ja papist kaustikud, kirja- ja joonistuspaber;
1.2.3.	pappkastid-, karbid, jõupaber, paberkotid jm puhtad kiletamata paberpakendid.

1.3.	Laskemoonast järelejäänud materjal:
1.3.1.	vasest hülsid;
1.3.2.	messingist hülsid;
1.3.3.	muu metall;
1.3.4.	mittemetall.

2.	Harjutuste raames tuleb eraldi koguda meditsiinilised jäätmed (süstlad, ravimid jms) ja ohtlikud jäätmed (nt patareid, ohtlikud ained ja kemikaalid, ohtlikke aineid sisaldavad pakendid, ohtlike ainetega saastunud/määrdunud lapid, LED- ja luminofoorpirnid, kasutatud absorbent jne), mida HV-le  üle ei anta ja võetakse endaga kaasa ning antakse käitlemiseks üle vastavat võimekust omavale Kaitseväe territooriumile. 

3.	Keelatud on jäätmeid, sh toidujäätmeid, ladestada, põletada ja matta. Põletada võib ainult puhast paberit ja pappi ning puhast (nt immutamata ja värvimata) puitu.

4.	HV-d kasutavad struktuuriüksused on kohustatud kinni pidama käesoleva juhendiga kehtestatud korrast.
 

							LISA 8.6
							Männiku harjutusvälja kasutuseeskirja juurde 

600 m lasketiiru kasutuseeskiri (LT1)

1.	ÜLDSÄTTED

1.1.	HV lahtise 600 m lasketiiru (edaspidi lasketiir) kasutuseeskiri (edaspidi eeskiri) määrab kindlaks lasketiiru üldise kasutamise korra ja sellega seotud nõuded.

1.2.	Lasketiiru kasutamisel ja broneerimisel juhindutakse harjutusväljade kasutuseeskirjast ja käesolevast kasutuseeskirjast.

2.	LASKETIIRU RAJATISED

2.1.	Kaitserajatised:

2.1.1.	laskesuunas asub 9,5 m kõrge 34° kaldenurgaga tagavall;
2.1.2.	lasketiiru külgedel asuvad 3 m kõrgused 34° kaldenurgaga külgvallid;
2.1.3.	lasketiiru põrand on suures osas kaetud liivaga, et vähendada rikošeti tekkimise võimalust. Samuti paiknevad tulejoonte 500 m, 400 m, 300 m ja 200 m vahel  4 rikošetivalli, mille eesmärk on vähendada rikošeti kaugust.
2.1.4.	sihtmärkide taga on kuulipüüdja, täitematerjaliks liiva ja saepuru segu mahulises suhtes 2:1, millele on lisatud 1-2% soola;
2.1.5.	vahetult 500 m, 400 m, 300 m ja 200 m tulejoonte taga asuvad mõlemal küljel laskesuunaga risti raudbetoonist kaitseseinad, mille laskesuuna poolne külg on kaetud terves ulatuses terasplaadiga ning see omakorda puitlaudisega.

2.2.	Tulejooned:

2.2.1.	Tulejooned asuvad järgmistel laskekaugustel: 10 m - 100 m, 150 m, 200 m, 250 m, 300 m, 400 m, 500 m, 600 m; 
2.2.2.	tulejooned on varustatud mõlemas servas kaugustähisega;
2.2.3.	kõigil tulejoontel on 24 laskekohta;
2.2.4.	sihtmärgid on tähistatud sihtmärkide numbritega laskesuunas vasakult paremale 1–24;
2.2.5.	10 m kuni 100 m tulejoonel on tasapinnalised laskekohad, 10, 15, 20, 25, 30 m tulejooned on kaetud graniitkillustikuga, 50, 75m tulejooned on liivpinnasel - laskekohtasid pole välja ehitatud;
2.2.6.	üks laskekoht on 2,8 m pikk ja 2 m lai;
2.2.7.	laskekohtade taga on ühe (1) m laiune käigutee, mis on laskekohale liikumiseks ning instruktorile laskmiste läbiviimiseks.

2.3.	Sihtmärkide jooned:

2.3.1.	sihtmärgid asuvad alumisel ja ülemisel sihtmärkide joonel;

2.4.	Valgustus:

2.4.1.	mõlemal külgvallil on kaks statsionaarset valgustit, mis valgustavad sihtmärgiala;
2.4.2.	valgustus võimaldab laskeharjutusi läbi viia ka pimedal ajal.

2.5.	Parklad ja hooldusteed:

2.5.1.	lasketiiru paremas servas asub hooldustee;
2.5.2.	lasketiiru 600 m tulejoone taga asub 10-kohaline parkla, 400 m ja 300 m tulejoonte vahel lasketiiru paremas servas asub 5-kohaline parkla. 

2.6.	Sihtmärgi ladu:

2.6.1.	Tagavalli paremas servas asub sihtmärkide ladu.

3.	OHUALA

3.1.	Ohuala:

3.1.1.	lasketiiru põrand on ehitatud nii, et kehtestatud tulekoonuse piirides vintrelvast lastud kuulid võivad rikošeteeruda ainult  rikošeti vallidest ja kuulipüüdjast. Püstoli laskmisel võib tekkida rikošett (25 m püsti laskeasend) lasketiiru põrandast ja kuulipüüdjast, kuid rikošeteerunud kuulide lennukaugus jääb vintrelva ohuala sisse. Maksimaalne lubatud tõstenurk on 00–70 (3.94°), mis lubab rakendada 1830 m pikkust vähendatud ohuala.
 
3.2.	Õhuohuala:

3.2.1.	Lasketiiru õhuohuala on 458 m maapinnast.

4.	KASUTUS- JA OHUTUSNÕUDED

4.1.	Lasketiirus peab täitma järgmisi kasutus- ja ohutusnõudeid:

4.1.1.	lasketiirus peab täitma ohutuseeskirju ja teisi väljaõpet reguleerivaid dokumente (nt laskekäsk jne);
4.1.2.	hooldusteel on lubatud nii veo- kui väikeautoga;
4.1.3.	lasketiirus väljaspool hooldusteed sõitmine on keelatud;
4.1.4.	kõik sõidukid peavad olema pargitud parklasse, v.a vajadusel laskemoona või meditsiinisõiduk;
4.1.5.	liikumine tulejoontele on lubatud ainult äärmiste laskekohtade kaudu ja;
4.1.6.	10 m kuni 100 m tulejoontelt on lubatud liikuda sihtmärkide juurde kõige otsemat teed;
4.1.7.	lasketiiru vallidel liikumine on keelatud;
4.1.8.	lubatud on lasta ainult ettenähtud tulejoontelt va. 10-100 m;
4.1.9.	lubatud on ainult paigalt laskmine;
4.1.10.	lubatud on lasta ainult paigal seisvaid sihtmärke;
4.1.11.	lubatud on lasta ainult laskekohale määratud, põhisuunas olevat sihtmärki v.a 10-100 m (võib lasta ainult  kõrval asuvaid sihtmärki);
4.1.12.	sooritatavad lasud tõstenurgaga üle 00–70 on keelatud ning loetakse laskja poolt tahtlikult sooritatud ohtlikuks veaks;
4.1.13.	alumisele sihtmärkide joonele paigutatud sihtmärke on lubatud lasta ainult kuni 100 m kauguselt;
4.1.14.	ülemisele sihtmärkide joonele paigutatud sihtmärke on lubatud lasta alates 100 m kauguselt;
4.1.15.	laskmise ajal on sihtmärkide laos viibimine keelatud.

4.2.	Sihtmärkide paigutamine:

4.2.1.	lasketiirus on lubatud kasutada ainult pehmet sihtmärki;
4.2.2.	liikumiseks ülemise sihtmärkide joone juurde peab kasutama puidust kaldteed lasketiiru servas;
4.2.3.	sihtmärke on lubatud paigutada ainult sihtmärkide joonel olevatesse sihtmärgi pesadesse;
4.2.4.	sihtmärgi keskpunkti kõrgus on määratud vastava tähisega, nimetatud tähisest on keelatud sihtmärgi keskpunkti kõrgemale paigutada.

5.	LUBATAVATE RELVATÜÜPIDE JA HARJUTUSTE LOETELU

5.1.	Lasketiirus on lubatud kasutada ainult järgmisi relvatüüpe:

5.1.1.	sport ja pneumaatilised relvad kaliibriga kuni 6 mm;
5.1.2.	vintraudsed relvad kaliibriga kuni 7,62 mm (maksimaalne padrun 7,62 x 54R). Kuuli l lennukiirus maksimaalselt 1000 m/s ning rauasuudme energia ei tohi ületada 4500 J;
5.1.3.	püstol kaliibriga kuni 9 mm;
5.1.4.	püstolkuulipilduja kaliibriga 9 mm;

5.2.	Keelatud on kasutada:

5.2.1.	soomust läbistavat laskemoona;
5.2.2.	lõhkevat laskemoona;
5.2.3.	lõhkeainet;
5.2.4.	lahingugranaate;
5.2.5.	lõhkepakette. 

5.3.	Kirjeldatud relvatüüpidest on lubatud laskmine ainult vastavatelt laskekohtadelt ning vastavatest laskeasenditest:

5.3.1.	Laskekaugused ja laskeasendid ülemiste sihtmärkide laskmiseks:

5.3.1.1.	100 m – vintrelv lamades, põlvelt, püsti;
5.3.1.2.	150 m – vintrelv lamades, põlvelt, püsti;
5.3.1.3.	200 m – vintrelv, lamades, põlvelt;
5.3.1.4.	300 m – vintrelv, lamades, põlvelt;
5.3.1.5.	400 m – vintrelv, lamades;
5.3.1.6.	500 m – vintrelv, lamades;
5.3.1.7.	600 m – vintrelv, lamades.

5.3.2.	Laskekaugused ja laskeasendid alumiste sihtmärke laskmiseks:

5.3.2.1.	10 m – vintrelv põlvelt, püsti / püstol põlvelt, püsti;
5.3.2.2.	15 m – vintrelv põlvelt, püsti / püstol püsti;
5.3.2.3.	20 m – vintrelv põlvelt, püsti / püstol püsti;
5.3.2.4.	25 m – vintrelv lamades, põlvelt, püsti / püstol püsti;
5.3.2.5.	30 m – vintrelv lamades, põlvelt, püsti;
5.3.2.6.	50 m – vintrelv lamades, põlvelt, püsti;
5.3.2.7.	100 m – vintrelv lamades, põlvelt, püsti.

6.	Lasketiiru piirangud

6.1.	Mootorsõidukiga liiklemisel on kiirusepiirang 20 km/h;

6.2.	Lasketiirus on tule tegemine keelatud.

							LISA 8.6.1
							Männiku harjutusvälja kasutuseeskirja juurde 

Kaardilehe koopia 3. 600 m LT ohualajoonis